CELEX: 32021D0112
Language: da
Date: 2021-01-25 00:00:00
Title: Rådets afgørelse (EU) 2021/112 af 25. januar 2021 om indgåelse af aftalen om civilluftfartens sikkerhed mellem Den Europæiske Union og Japan

2.2.2021   
               
               
                  DA
               
               
                  Den Europæiske Unions Tidende
               
               
                  L 36/1
               
            
         RÅDETS AFGØRELSE (EU) 2021/112
         af 25. januar 2021
         om indgåelse af aftalen om civilluftfartens sikkerhed mellem Den Europæiske Union og Japan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, andet afsnit, litra a), nr. v), og stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2020/1026 (2) blev aftalen om civilluftfartens sikkerhed mellem Den Europæiske Union og Japan (»aftalen«) undertegnet den 22. juni 2020 med forbehold af senere indgåelse.
                  
               
                     (2)
                  
                  
                     Der bør henvises til de procedurer for Unionens deltagelse i de fælles organer, der nedsættes ved aftalen, for vedtagelse af beskyttelsesforanstaltninger, anmodninger om samråd og foranstaltninger med henblik på suspension af anerkendelsen samt for vedtagelse af afgørelser om ændringer af bilagene til aftalen, der er fastlagt i afgørelse (EU) 2020/1026.
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen om civilluftfartens sikkerhed mellem Den Europæiske Union og Japan godkendes herved på Unionens vegne.
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 20, stk. 1 (3).
         
         
            Artikel 3
            
               1.   I parternes fælles udvalg, som nedsættes i henhold til aftalens artikel 11 (»det fælles udvalg«), repræsenteres Unionen af Europa-Kommissionen, der bistås af Den Europæiske Unions Luftfartssikkerhedsagentur og ledsages af medlemsstaternes luftfartsmyndigheder som deres repræsentanter.
            
            
               2.   I Tilsynsudvalget for Certificering, der er nedsat i henhold til artikel 3 i bilag 1 til aftalen, repræsenteres Unionen af Den Europæiske Unions Luftfartssikkerhedsagentur, som bistås af luftfartsmyndighederne i de medlemsstater, der direkte er berørt af dagsordenen for hvert møde.
            
         
         
            Artikel 4
            
               1.   Kommissionen kan træffe følgende foranstaltninger:
               
                           a)
                        
                        
                           vedtage beskyttelsesforanstaltninger, jf. aftalens artikel 5, stk. 1, litra b)
                        
                     
                           b)
                        
                        
                           anmode om samråd, jf. aftalens artikel 16, stk. 3
                        
                     
                           c)
                        
                        
                           træffe foranstaltninger med henblik på suspendering af forpligtelsen til gensidig accept og bringe en sådan suspendering til ophør, jf. aftalens artikel 17.
                        
                     
            
               2.   Kommissionen underretter i tilstrækkelig god tid i forvejen Rådet om sin hensigt om at træffe eventuelle foranstaltninger i henhold til denne artikel.
            
         
         
            Artikel 5
            Kommissionen bemyndiges til på Unionens vegne at godkende ændringer af bilagene til aftalen vedtaget af det fælles udvalg i overensstemmelse med aftalens artikel 11, stk. 2, litra c), for så vidt sådanne ændringer er i overensstemmelse med og ikke medfører ændringer af relevante EU-retsakter, jf. dog følgende betingelser:
            
                        a)
                     
                     
                        Kommissionen sikrer, at godkendelsen på Unionens vegne:
                        
                                    —
                                 
                                 
                                    er i Unionens interesse
                                 
                              
                                    —
                                 
                                 
                                    tjener de mål, som Unionen forfølger som led i sin luftfartssikkerheds- og handelspolitik
                                 
                              
                                    —
                                 
                                 
                                    tager hensyn til Unionens producenters, erhvervsdrivendes og forbrugeres interesser
                                 
                              
                                    —
                                 
                                 
                                    ikke er i strid med EU-retten eller folkeretten
                                 
                              
                                    —
                                 
                                 
                                    hvor det er relevant, støtter forbedringen af kvaliteten af civile luftfartsprodukter ved at forbedre opdagelsen af svigagtig og vildledende praksis
                                 
                              
                                    —
                                 
                                 
                                    hvor det er relevant, sigter mod en tilnærmelse til standarder vedrørende civile luftfartsprodukter
                                 
                              
                                    —
                                 
                                 
                                    hvor det er relevant, forhindrer, at der skabes hindringer for innovation, og
                                 
                              
                                    —
                                 
                                 
                                    hvor det er relevant, letter handelen med civile luftfartsprodukter, og
                                 
                              
                  
                        b)
                     
                     
                        Kommissionens forelægger Rådet de foreslåede ændringer rettidigt inden deres godkendelse.
                     
                  Komitéen af Faste Repræsentanter for Medlemsstaternes Regeringer vurderer, hvorvidt de foreslåede ændringer opfylder de betingelser, der er fastsat i stk. 1, litra a).
            Kommissionen godkender de foreslåede ændringer på Unionens vegne, medmindre et antal medlemsstater, der repræsenterer et blokerende mindretal i Rådet, jf. artikel 16, stk. 4, i traktaten om Den Europæiske Union, gør indsigelse mod dem. Hvis der er et sådan blokerende mindretal, afviser Kommissionen de foreslåede ændringer på Unionens vegne.
         
         
            Artikel 6
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 25. januar 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Godkendelse af 15.12.2020 (endnu ikke offentliggjort i EUT).
         
            (2)  Rådets afgørelse (EU) 2020/1026 af 24. april 2020 om undertegnelse på Unionens vegne og om midlertidig anvendelse af aftalen om civilluftfartens sikkerhed mellem Den Europæiske Union og Japan (EUT L 229 af 16.7.2020, s. 1).
         
            (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.